1.pielikums

**Darba uzdevums**

*Par* *RP SIA “Rīgas satiksme” zīmola identitātes izstrādi*

RP SIA “Rīgas satiksme” darbības vispārējais stratēģiskais mērķis ir sniegt sabiedriskā transporta pakalpojumus Rīgas pilsētas administratīvajā teritorijā, pārvaldīt un apsaimniekot Rīgas pilsētas maksas autostāvvietas ielu sarkano līniju robežās un piedalīties Rīgas pilsētas transporta infrastruktūras uzturēšanā un attīstīšanā.

Esošais RP SIA “Rīgas satiksmes” logo izveidots 2000. gadu sākumā, tādejādi kopš tā ieviešanas ir pagājuši vairāk nekā 20 gadi un logo ir novecojis. Arī ikdienā izmantotā krāsu identitāte nav vienota un īsti neatspoguļo uzņēmuma darbību, tāpēc nepieciešams veikt zīmola atjaunošanu, nemainot uzņēmuma nosaukumu. Veicot “Rīgas satiksmes” zīmola atjaunošanu, jāievēro Rīgas domes identitāte un noteikumi.

RP SIA “Rīgas satiksme” uzsāk sarunu procedūru ar mērķi izvēlēties dizaina partneri jaunas zīmola identitātes izstrādes procesam, veidojot vienotu stilu.

**Darba uzdevums**:

1. Esošā zīmola analīze, komunikācijas materiālu izpēte;
2. Jaunā zīmola (logo) un (brandbook) izstrāde:

* krāsu sistēmu un burtveidolu sistēmu;
* vizuālās komunikācijas galvenos elementus (ikonas, piktogrammas, infografiku elementus, norādes, vides elementus);
* identitātes pielietojumu lietvedības, lietišķās komunikācijas, reprezentācijas materiālos;
* prezentācijās (prezentāciju formas / templates);
* identitātes pielietojuma pamatprincipus komunikācijas un sabiedrisko attiecību materiālos (plakāti, drukātas reklāmas, video "galviņas");
* identitātes pielietojuma pamatprincipus digitālajā un interaktīvajā vidē;
* identitātes pilno rokasgrāmatu (vadlīnijas, dizaina vadības sistēma) ikdienas darbam ar partneriem, izpildītājiem un apakšuzņēmējiem, un paredzot iespēju tālākais identitātes sistēmas attīstībai un uzlabojumiem.

Līguma izpildes laiks – 5 (pieci) mēneši no līguma spēkā stāšanās dienas.